ྀ་ཏ། མ་ཧཱ་རཀྟ། མ་ཧཱ་བ་ལིདྟེ་པཱུ་ཛ་པྲ་ཏཱིཙྪ་ས་མ་
ཡ་ཧཱུྃ་ཧོཿ རྟགས་བསྟོད་ནི། ཧཱུྃ། ཆགས་བྲལ་པདྨ་གདུང་སེལ་ཟླ་བ་དང༌། །མ་རིག་འཇོམས་པ་
ཉི་མའི་གདན་སྟེང་དུ། །མ་ཧཱ་གུ་རུ་པདྨ་དྲག་པོ་རྩལ། །སྙིང་རྗེས་ཁྲོས་པའི་སྐུ་མདོག་དམར་
ལ་རྔམ། །བདུད་བཞི་རྩད་གཅོད་རྣོ་དབལ་མཆེ་བ་གཙིགས། །གར་དགུའི་ཉམས་ལྡན་ཐབས་
ཤེས་རྡོར་དྲིལ་བསྣམས། །དུག་ལྔ་འཇོམས་མཛད་རིགས་ལྔས་དབུ་ལ་བརྒྱན།
།འདུ་བྱེད་
དག་པས་རུས་པའི་རྒྱན་ཆ་འཁྲོལ། ལྟ་ངན་རབ་འཇོམས་བེར་ཆེན་སྐུ་ལ་མནབས། །ལྷ་
གདོན་འདུལ་མཛད་རལ་པ་མཁའ་ལ་འཕྱོ། །བར་སྣང་གཟའ་འཇོམས་སྤྱན་གསུམ་གློག་ལྟར་
འཁྱུག །འོག་གདོན་འདུལ་ཕྱིར་གྱད་ཀྱི་དོར་སྟབས་ཚུལ། །བརྡ་རྟགས་མཚོན་ལྡན་ཁྲོ་རྒྱལ་སྐུ་
ལ་བསྟོད། །དོན་བསྟོད་ནི། ཧཱུྃ། སྐྱེ་འགག་གནས་འགྱུར་བྲལ་བ་ཆོས་ཀྱི་སྐུ། །འདུ་འབྲལ་མེད་པ་
བདེ་ཆེན་ལོངས་སྤྱོད་རྫོགས། །རང་བྱུང་རང་ཤར་འཛིན་མེད་སྤྲུལ་པའི་སྐུ། །སྐུ་གསུམ་མངའ་
160

ঘ
10
ཀུན་མཁྱེན་རིག་འཛིན་ཆོས་ཀྱི་གྲགས་པའི་གསུང་འབུམ།
བདག་པདྨ་ཚེ་དབང་འཛིན། །གསལ་སྒྲིབ་མེད་ཅིང་བདེ་སྟོང་ཟུང་དུ་འཇུག །རང་མདངས་
རང་གསལ་མ་འགག་དུ་མར་འཆར། །རྩོལ་སྒྲུབ་བྱེད་སྤྱོད་བྲལ་བས་གོལ་ས་ཆོད། །མ་བཅོས་
འཛིན་བྲལ་སྤྲོས་པའི་མཐའ་ལས་འདས། །གདོད་ནས་གྲུབ་པ་ཆོས་སྐུ་ཡེ་ཤེས་ཆེ། །རིག་རྩལ་
སྒྱུ་འཕྲུལ་རྡོ་རྗེ་ལོངས་སྤྱོད་རྫོགས། །མུ་མེད་རིག་ངོར་གང་ཤར་སྤྲུལ་པའི་སྐུ། །མ་ལུས་གཅིག་
ཏུ་འདོམ་པའི་ངོ་བོ་ཉིད། །རང་རིག་རང་གསལ་པདྨ་དྲག་པོ་རྩལ། །དོན་གྱི་བླ་མ་མཆོག་ལ་
ཕྱག་འཚལ་བསྟོད། །ཅེས་བསྟོད། འཛབ་བཟླ་བ་ནི། ཧཱུྃ་ཧཱུྃ་ཧཱུྃ་ཞེས་བརྗོད་པ་ཡིས། །ལུས་ཀྱི་ཕྱི་ནང་མ་
ལུས་པ། །ཧཱུྃ་གིས་མེར་ཁེངས་ལུས་ནང་དུ། །མ་ཤོང་ཕྱིར་འཕྲོས་སྟོང་གསུམ་གྱི། །འཇིག་
རྟེན་མ་ལུས་ཧཱུྃ་གིས་ཁེངས། །དེ་ལས་ཧྲཱིཿཞེས་བརྗོད་པ་ཡིས། །ཧཱུཾ་རྣམས་མཁའ་འགྲོ་དཔག་
མེད་གྱུར། །མཁའ་འགྲོ་མ་ཚོགས་ཧཱུཾ་སྒྲ་སྒྲོག །ཕྱི་ནང་གསང་བའི་བདེ་གཤེགས་དང༌། །བྱང་
སེམས་སྐྱེ་འགྲོ་རྩི་ཤིང་ནགས། །སྣང་སྲིད་ལྷ་འདྲེ་གནོད་བྱེད་དང༌། །ཚེ་སྲོག་བར་ཆད་མ་
ལུས་པ། །མཁའ་འགྲོ་མར་གྱུར་ཧཱུྃཧཱུཾ་སྒྲ་སྒྲོག །བདག་ཉིད་མགྲིན་ནང་ཧཱུྃ་དམར་པོ། །བྱི་རུ་ལྟར་
161

འབྲི་གུང་ཕྱོགས་བཅུའི་མུན་སེལ་དཔེ་ཚོགས།
གསལ་ཧཱུྃ་དྲག་ཏུ། །བརྗོད་པས་མཁའ་འགྲོ་ཐམས་ཅད་ཀྱང༌། །བྲོ་རྡུང་གར་སྟབས་ཤིགས་
ཤིགས་མཛད། །སྟོང་གསུམ་རི་རབ་ལྡེག་ལྡེག་ཅིང༌། །བདག་གི་དབང་དུ་འདུས་པར་གྱུར། །དེ་
ལྟར་དམིགས་ནས། ཧཱུྃ་ཧཱུྃ་ཧཱུྃ། ཞེས་བརྩེགས་མར་ཞག་བདུན་བཟླ། སེམས་ཀྱི་བཞག་ཐབས་ནི། ཐུགས་དགོངས་བརྗོད་
བྲལ་མཁའ་དབྱིངས་རྣམ་པར་དག །རང་བྱུང་རང་ཤར་སྟོང་གསལ་འཛིན་པ་མེད། །སྐྱེ་མེད་
ཀ་དག་ཟང་ཐལ་གནས་ལུགས་གསལ། །གཟུང་འཛིན་ཞེན་པའི་ཐག་པ་བཅད་ལ་བཞག །ཅེས་
པའི་དོན་བསྒོམ། ནུབ་མོ་ཉལ་བའི་ཚེ། གཉིད་ལོག་དུས་སུ་སྙིང་གར་ཧཱུྃ་བསྒོམས་ནས། །དེ་ལ་རིག་པ་གཏད་དེ་འཕྲོར་མི་གཞུག །ཧཱུཾ་ཡིག་རྩ་
ཡི་འཕར་གྲངས་བསྙེན་པ་འགྲུབ། །ཉི་ཁྲི་ཆིག་སྟོང་ཞག་གཅིག་བསྙེན་གྲངས་རྫོགས། །ཞེས་པ་ལྟར་དང་། ཉིན་མོའི་ཐུན་མཚམས་སུ། ངལ་
གསོའི་དུས་སུ་རྩ་བྲལ་ངང་ལ་བཞག །ཅེས་པ་ལྟར་བྱའོ། །ཐུན་མཚམས་ཚོགས་མཆོད་ནི། ཚོགས་རྫས་ཇི་ལྟར་འཛོམས་པ་ལ་ཆུ་དང་སྨན་རཀྟ་
བྲན། ཧཱུྃ། རང་རིག་བླ་མའི་ཐུགས་སྲོག་ལས། །རཾ་ཡཾ་ཁཾ་སྤྲོས་མེ་རླུང་ཆུས། །ཚོགས་ཀྱི་བག་
ཆགས་བསྲེགས་གཏོར་བཀྲུས། །སླར་ཡང་ཨོཾ་དཀར་ཨཱཿདམར་དང༌། །ཧཱུྃ་མཐིང་སྤྲོས་བསྟིམས་
སྦྱངས་སྤེལ་སྦར། །ཡེ་ཤེས་བདུད་རྩིའི་རྒྱ་མཚོར་བཅས། །ཨོཾ་ཨཱཿཧཱུྃ། ལན་གསུམ་བརྗོད། ཚོགས་དང་
162

ཀུན་མཁྱེན་རིག་འཛིན་ཆོས་ཀྱི་གྲགས་པའི་གསུང་འབུམ།
10
པོ། ཧཱུཾ། འདོད་ཡོན་ལྔ་ལྡན་ལོངས་སྤྱོད་རྫས། །ཚོགས་ཀྱི་མཆོད་པ་དམ་པ་འདིས། །རྩ་གསུམ་
བླ་མ་མཆོད་ཅིང་བསྐང་། །སྐོང་གྱུར་དབང་དང་དངོས་གྲུབ་སྩོལ། །ག་ཎ་ཙཀྲ་པཱུ་ཛ་ཧོཿ༔ གཉིས་པ་
ནི། ཧཱུྃ། འདོད་ཡོན་ཚོགས་ཀྱི་མཆོད་པ་འདིས། །བདག་ཅག་མ་རིག་འཁྲུལ་བློ་ཡིས། །ནོངས་
སྤྱད་འགལ་བ་ཅི་མཆིས་པ། །མཐོལ་བཤགས་ཚངས་པའི་དངོས་གྲུབ་སྩོལ། །ཡིག་བརྒྱ་བརྗོད། གསུམ་
པ་དགྲ་བགེགས་དགུག་བསྟིམ་བསྒྲལ། ཧཱུྃ། དངོས་གྲུབ་འཕྲོག་ཅིང་འཚེ་བ་དང༌། །བྱང་ཆུབ་བསྒྲུབ་ལ་
བར་གཅོད་པའི། །དམ་སྲི་དགྲ་བགེགས་འདིར་ཁུག་ལ། །བསད་ཅིང་བསྒྲལ་བའི་ཤ་ཁྲག་
ཐ་འདར་ཁུག་ལ། །བསད
རུས། །རྩ་གསུམ་རྒྱལ་བའི་ཚོགས་ལ་འབུལ། །བར་ཆད་རྩད་གཅོད་དངོས་གྲུབ་སྩོལ། །མ་
ཧཱ་པཱུ་ཛ་སརྦ་ཤ་ཏྲཾ་ག་ཎ་ཙཀྲ་ཁཱ་ཧི། ཞེས་འབུལ་ལོ། །སླར་ཡང་། འཇིག་རྟེན་ཁམས་ཀྱི་འདོད་ཡོན་
ལྔ། །འོད་ཀྱིས་བསྡུས་ནས་ཚོགས་ལ་བསྟིམ། །འཁོར་ལོས་སྒྱུར་རྒྱལ་ཕོ་བྲང་དང༌། །རྒྱལ་སྲིད་
བདུན་དང་བཀྲ་ཤིས་བརྒྱད། །རྩི་དང་འབྲུ་སྨན་རིན་ཆེན་དང༌། །བདུད་རྩིའི་བཅུད་ཀུན་བསྡུས་
ལ་བསྟིམ། །ཞེས་དམིགས་ལ། ཨོྃ་བཛྲ་གུ་རུ་པདྨ་སིདྡྷི་ཧཱུྃ་ཧཱུྃ་ཧཱུྃ། ནཱ་ནཱ་ཁཱ་དེ་སིདྡྷི་པདྨ་སིདྡྷི་དྷ་ན་མིཾ་དྷེ་
163

འབྲི་གུང་ཕྱོགས་བཅུའི་མུན་སེལ་དཔེ་ཚོགས།
ཧྲཱིཿཨཱ་ཡུཿསིདྡྷི་ས་མ་ཡ་འདུས་འདུས། ཞེས་ཅི་འགྲུབ་བཟླས་ལ། ཚོགས་དངོས་གྲུབ་ཏུ་བསམས་ལ་རོལ། ལྷག་མ་བསྡུས་
པར། སློབ་དཔོན་གྱིས་ཆང་གི་ཁ་ཁྲུས་བྲན་ལ། ཨ་ཀཱ་རོ་གསུམ་དང༌། ཧཱུྃ། ཕུད་དང་བར་པ་ཐ་མ་ཡི། །ལོངས་
སྤྱོད་འབྱོར་པས་རྣམ་བཞིའི་མགྲོན། །མཆོད་ཅིང་བརྔན་ཕྱིར་འབུལ་ལགས་ཀྱི། ཚིམ་པར་
བཞེས་ལ་དངོས་གྲུབ་སྩོལ། །ཨོཾ་ཨུཙྪིཥྚ་སརྦ་པ་ཏི་ཁཱ་ཧི། ཞེས་འབུལ།། །།
༈ སློབ་མ་ལ་དབང་བསྐུར་ན། སློབ་དཔོན་གྱིས་བདག་འཇུག་བླངས། ཡིག་བརྒྱ་བཟླས་པའི་ཆུས་སློབ་མ་ཁྲུས་བྱས། གྲལ་ལ་
འཁོད། བགེགས་ལ་གཏོར་མ་སྦྱིན། མཎྜལ་ཕུལ་ནས། ཀྱཻ། མ་ཧཱ་གུ་རུ་སྤྲུལ་པའི་སྐུ། །སྐུ་གསུང་ཐུགས་
ཡོན་ཕྲིན་ལས་ཀྱིས། །འགྲོ་བ་འདུལ་ཕྱིར་བདག་ལ་དབང༌། །བརྩེ་བར་དགོངས་ལ་བསྩལ་
དུ་གསོལ། །ལན་གསུམ་གྱིས་གསོལ་བ་བཏབ། སྔར་གྱི་སྐྱབས་སེམས་བྱ། །སློབ་མ་གོང་ལྟར་ལྷར་བསྐྱེད། གནས་གསུམ་གྱི་ཡི་གེའི་
འོད་ཀྱིས་ཡེ་ཤེས་པ་སྔར་གྱི་སྤྱན་འདྲེན་གྱིས་བསྐུལ་ལ་བསྟིམ། ཏིཥྛ་བཛྲ་དང་རྡོ་རྗེ་རྒྱ་གྲམ་གྱིས་བརྟན་པར་བྱ། བྲིས་སྐུ་སློབ་མའི་སྤྱི་བོར་
བཞག་ལ། ཨོཾ། བདེ་གཤེགས་ཀུན་འདུས་པདྨ་དྲག་པོ་རྩལ། །གཟི་བརྗིད་དཔལ་འབར་མཚན་
དང་དཔེ་བྱད་ལྡན། །སྐལ་ལྡན་རིགས་ཀྱི་བུ་ལ་དབང་བསྐུར་བས། །བག་ཆགས་ལུས་ཀྱི་
164

ঘ
10
ཀུན་མཁྱེན་རིག་འཛིན་ཆོས་ཀྱི་གྲགས་པའི་གསུང་འབུམ།
ཉེས་པ་སྦྱང་དུ་གསོལ། །ཨོཾ་གུ་རུ་པདྨ་ཀཱ་ཡ་ཨ་བྷི་ཥིཉྩ་ཨོཾ༔ མགྲིན་པར་ཧཱུྃ་ཡིག་གཏད། བདུད་རྩི་ཁར་སྦྱིན་
ཞིང༌། ཨཱཿྃགསང་སྔགས་རིགས་སྔགས་གཟུངས་སྔགས་ཀུན་འདུས་པ། །སྙིང་པོ་ཧཱུྃ་ཡིག་དྲག་
ཅིང་ངར་ལྡང་ཅན། །སྐལ་ལྡན་རིགས་ཀྱི་བུ་ལ་དབང་བསྐུར་བས། །འཆལ་བ་ངག་གི་ཉེས་
པ་སྦྱང་དུ་གསོལ། །ཨོཾ་གུ་རུ་པདྨ་ཝཱཀ་ཨ་བྷི་ཥིཉྩ་ཨཱཿ ཤེལ་རྡོ་སྙིང་གར་གཏུགས་ལ། ཧཱུྃ། བདེ་གཤེགས་
མ་ལུས་ཐུགས་ཀྱི་དགོངས་པ་ནི། །མ་བཅོས་རང་བྱུང་སྟོང་གསལ་སྐྱོན་དང་བྲལ། །སྐལ་
ལྡན་རིགས་ཀྱི་བུ་ལ་དབང་བསྐུར་བས། །འཁྲུལ་བ་ཡིད་ཀྱི་ཉེས་པ་སྦྱང་དུ་གསོལ། །ཨོཾ་གུ་
རུ་པདྨ་ཙིཏྟ་ཨ་བྷི་ཥིཉྩ་ཧཱུྃ༔ འཁོར་ལོ་ལྟེ་བར་གཏད་ལ། སྭཱ། འདོད་པའི་ཡོན་ཏན་རབ་རྫོགས་རིན་པོ་
ཆེ། །ཀུན་ལ་དབང་བསྐུར་འཁོར་ལོ་རྩིབས་སྟོང་འབར། །སྐལ་ལྡན་རིགས་ཀྱི་བུ་ལ་དབང་
བསྐུར་བས། །འཛིན་བྱེད་ཞེན་སྣང་ཉེས་པ་སྦྱང་དུ་གསོལ། །ཨོཾ་གུ་རུ་པདྨ་གུ་ཎ་ཨ་བྷི་ཥིཉྩ་
སྭཱ༔ ཁ་དོག་ལྔ་ལྡན་ཡན་ལག་ལྔ་ལ་གཏད། ཧཱ། རྒྱལ་བའི་མཛད་པ་ཕྲིན་ལས་སྟོབས་པོ་ཆེ། །རྣམ་བཞི་
གང་ལ་གང་འདུལ་དེར་སྟོན་པ། །སྐལ་ལྡན་རིགས་ཀྱི་བུ་ལ་དབང་བསྐུར་བས། །དུག་ལྔ་
165

འབྲི་གུང་ཕྱོགས་བཅུའི་མུན་སེལ་དཔེ་ཚོགས།
བག་ཆགས་ཉེས་པ་སྦྱང་དུ་གསོལ། །ཨོཾ་གུ་རུ་པདྨ་ཀརྨ་ཨ་བྷི་ཥིཉྩ་ཧཱ༔ གཏོར་མ་དང་སྨན་རཀྟ་སྦྱིན་
ཞིང༌། ཧཱུྃ། སྣོད་བཅུད་རྣམ་དག་གཏོར་མ་སྨན་རཀ་བཅས། །དགོས་འདོད་ཀུན་འབྱུང་བླ་མ་
མཆོད་པའི་རྫས། །སྐལ་ལྡན་རིགས་ཀྱི་བུ་ལ་དབང་བསྐུར་བས། །ཐུགས་རྗེའི་གདུལ་བྱ་
ཕྱོགས་བཅུར་རྒྱས་པར་ཤོག །ཨོཾ་བ་ལིངྐ་པཉྩ་ཨ་མྲྀ་ཏ་མ་ཧཱ་རཀྟ་སརྦ་སིདྡྷི་ཕ་ལ་ཨ་བྷི་
ཧཱུྃ། ཞེས་གཏད་ལ། རྗེས་དམ་ཚིག་ཁས་བླང་གཏང་རག་དབུལ། ཐུགས་དམ་བསྐུལ་བ་ནི། ཧཱུྃ་ཧཱུྃ་ཧཱུྃ། རང་བྱུང་གཉུག་མའི་
ཕོ་བྲང་ནས། །རང་སེམས་པདྨ་དྲག་པོ་རྩལ། །རང་རིག་དབང་གི་ཐུགས་དམ་བསྐུལ། །རང་
སྣང་ཉོན་མོངས་དག་ཆོམས་ལ། །རང་གཤིས་ཆོས་སྐུར་ལ་ཟློས་ཤོག །ས་མ་ཡ་ཨཿ ཆད་
མདོའི་གཏོར་མར་སྨན་རཀ་བྲན་ལ། ཧཱུྃ། དུས་གསུམ་དུས་ལ་བབ་པའི་ཚེ། །འོག་མིན་ལ་སོགས་གནས་
རྣམས་སུ། །ལྷ་སྲས་སྐྱེ་རྒྱུད་དབང་བསྐུར་ཚེ། །སྲུང་མའི་ཚོགས་ཀྱིས་ཁས་བླངས་པ། །ཇི་
ལྟར་གཏོར་མ་འདི་བཞེས་ལ། །ཆོས་ལྡན་ཕྲིན་ལས་མྱུར་སྒྲུབས་ཤིག །ནི་དྷི་པ་ཏི་ས་པ་རི་
ཝཱ་ར་བ་ལིཀྟ་ཁཱ་ཧི། ཞེས་འབུལ། ཚོགས་གཞོང་སྨན་འབྲུ་འདོད་ཡོན་གྱིས་བཀང་བར་སྨན་རཀ་བྲན་ལ། བྷྱོཿ དམ་ལ་
166

ཀུན་མཁྱེན་རིག་འཛིན་ཆོས་ཀྱི་གྲགས་པའི་གསུང་འབུམ།
10
བཏགས་པའི་བརྟན་མ་ནི། །སྐྱོང་མ་ཡང་མའི་ཚོགས་དང་བཅས། །འདིར་བྱོན་གསེར་སྐྱེམས་
མཆོད་པ་བཞེས། །རྣལ་འབྱོར་དམ་སྐོང་ཕྲིན་ལས་སྒྲུབས། །མ་མ་ཤཱ་ས་ནི་ས་པ་རི་ཝཱ་ར་པཱུ་ཛ་
ཁཱ་ཧི། གཏོར་གཞོང་ཁ་སྦུབས་ལ། ཧཱུྃ། ཉོན་མོངས་བག་ཆགས་ཕུང་ཁམས་ཚོགས། །ཡེ་ཤེས་ངང་དུ་
མནན་ཅིང་གཟིར། །རྟོགས་པས་ཀ་དག་ཟང་ཐལ་ངང་། །གཞོམ་མེད་རྡོ་རྗེའི་གླུ་བྲོ་བགྱི། །ཨོཾ་
ཨཱཿཧཱུྃ། ལཾ་སྟཱཾ་བྷ་ཡ་ནན། གཏོར་མ་དང་སྨན་རཀ་ལ་སྔར་ཚོགས་འཁོར་སྐབས་ཀྱི་དངོས་གྲུབ་ཀྱི་དམིགས་པ་དང་། སྔགས་བཟླ་
ཞིང་དངོས་གྲུབ་ཏུ་དམིགས་ལ་རོལ། ཧཱུྃ། རང་རིག་གཞི་གནས་པདྨ་དྲག་པོ་རྩལ། །ལམ་དུ་གང་ཤར་དེར་
སྣང་བླ་མའི་སྐུ། །འབྲས་བུ་སྐུ་དང་ཡེ་ཤེས་རང་ལ་གནས། །གཤེགས་བཞུགས་མི་མངའ་རང་
སྣང་རང་ལ་རྫོགས། །ཨོཾ་ཨ་ཀཱ་རོ་སོགས་བརྗོད། ཧཱུཾ། བདེ་གཤེགས་ཀུན་འདུས་བླ་མ་རྗེ། །བསྙེན་
ཅིང་བསྒྲུབས་པའི་དགེ་བ་འདི། །ཁམས་གསུམ་སེམས་ཅན་མ་ལུས་པ། །བླ་མའི་གོ་འཕང་
མཆོག་ཐོབ་ཤོག །ཅེས་སྨོན་ལམ་གདབ། ཧཱུྃ། བྱིན་རླབས་བླ་མའི་བཀྲ་ཤིས་བྱིན་རེ་ཆེ། །དངོས་གྲུབ་
ཡི་དམ་བཀྲ་ཤིས་དྭངས་རེ་སྤྲོ། །ཕྲིན་ལས་མཁའ་འགྲོའི་བཀྲ་ཤིས་རྩལ་རེ་ཆེ། །རྩ་གསུམ་བདེ་
167

འབྲི་གུང་ཕྱོགས་བཅུའི་མུན་སེལ་དཔེ་ཚོགས།
གཤེགས་འདུས་པས་དགེ་ལེགས་སྩོལ། །ཅེས་ཤིས་པ་བརྗོད་དོ། །དེ་ལྟར་ཚེའི་དབང་པོ་འཛིན་པའི་བླ་མ་གསང་སྒྲུབ་ཀྱི་
ལས་བྱང་མདོར་བསྡུས་པ་འདི་ཡང༌། གཏེར་གཞུང་དུ། ལས་གཞུང་དག་ནི་ལྷ་བྲག་པ་ལས་བསྒྱུར། ཞེས་བྱང་གཏེར་གྱི་ཐུགས་སྒྲུབ་འབྲིང་པོས་
འགེབས་དགོས་པར་གསུངས་པ་ལྟར་དེ་ཉིད་ནས་ཚིག་སྣ་བསྟུངས་ཏེ་བྲིས་པ་འདི་ཡང༌། འོན་རིན་ཆེན་བྲག་གི་གདན་ས་བ་བླ་མ་དཀོན་མཆོག་ལྷུན་
གྲུབ་སོགས་དོན་གཉེར་འགའ་ཞིག་གིས་བསྐུལ་ངོར། འབྲི་གུང་པ་ཤཱཀྱའི་དགེ་སློང་ཆོས་ཀྱི་གྲགས་པས། རང་ནོར་རང་གིས་ལོངས་སྤྱོད་པར་དབང་
བའི་བསམ་པས་ས་བྱི་ཟླ་བ་བདུན་པའི་ཚེས་བཅུ་ལ་རྩེ་བ་གཞིས་ཀར་བྲིས་པའོ།། །།མངྒ་ལཾ།།
168

ঘ
10
ཀུན་མཁྱེན་རིག་འཛིན་ཆོས་ཀྱི་གྲགས་པའི་གསུང་འབུམ།